open-index/open-wikipedia-markdown huggingface dataset:
Odessan miehet (elokuva)

**Odessan miehet** (*The Odessa File*) on Frederick Forsythin romaaniin perustuva trilleri freelance-toimittaja Peter Milleristä (Jon Voight) joka sattumalta alkaa etsiä saksalaista natsi-sotarikollista nimeltään Eduard Roschmann. Roschmann tunnettiin myös nimellä  Riian teurastaja. Vuonna 1974 ensi-iltansa saaneen elokuvan pääosassa näyttelee Jon Voight, sen on ohjannut Ronald Neame ja elokuvan musiikin on säveltänyt Andrew Lloyd Webber.

## Juoni
Toimittaja Peter Miller saa käsiinsä holokaustista selvinneen itsemurhan tehneen juutalaisen päiväkirjan, jossa tämä kertoo elämästään Riian getossa toisen maailmansodan aikana sekä SS-upseeri Eduard Roschmannin toiminnasta getossa sodan aikana. Miller alkaa etsimään Roschmannia ja keskustelee asiasta Wienissä asuvan Simon Wiesenthalin, joka on tunnettu natsienmetsästäjä, kanssa. Näin Miller pääsee entisten SS-miesten salaseuran Odessan jäljille. Israelin tiedustelupalvelu Mossadin agentit lähestyvät häntä ja värväävät hänet soluttautumaan Odessaan.

Elokuvassa esiintyvät Schellin sisarukset Maria ja Maximilian. Elokuvateknisenä kömmähdyksenä voidaan pitää sitä, että elokuva sijoittuu vuoteen 1963 mutta siinä nähdään useita autoja, jotka ovat valmistuneet vasta 1970-luvulla.

## Näyttelijät

Lähde: 

## Lähteet

## Aiheesta muualla
* 
* 
* 
* 
*
Marika Parkkomäki

**Marika Parkkomäki** (s. 1. marraskuuta 1969 Karlskoga, Ruotsi) on suomalainen näyttelijä.

Parkkomäki opiskeli näyttelemistä Teatterikorkeakoulun ruotsinkielisen näyttelijäntyön laitoksella ja valmistui vuonna 1991. Valmistumisensa jälkeen hänellä oli viiden vuoden ajan kiinnitys ruotsinkieliseen helsinkiläisteatteriin Viirukseen. Hän siirtyi sittemmin vapaaksi näyttelijäksi, mutta palasi Viirukseen 2000-vuosikymmenellä. Hän on ollut vierailevana näyttelijänä muun muassa Helsingin Kaupunginteatterissa, Lilla Teaternissa ja Åbo Svenska Teaterissa. 

Parkkomäki on näytellyt myös elokuvissa ja televisiosarjoissa. Hänen rooleihinsa lukeutuvat muun muassa Katariina ”Kati” Laineen rooli elokuvassa *[[Isältä pojalle]]* (1996) ja televisiosarjassa *[[Nortia]]*, Angela Andersin rooli televisiosarjassa *[[Angela ja ajan tuulet]]* (1999) sekä Hanna Topeliuksen rooli televisiosarjoissa *[[Harvoin tarjolla]]* (2008) ja *[[Maailma on valmis]]* (2012).
 
Parkkomäki palkittiin vuonna 1995 Suomi-palkinnolla. 
 
Parkkomäki syntyi suomenkieliseen perheeseen Ruotsissa. Suomeen hän muutti 11-vuotiaana.

## Lähteet

## Aiheesta muualla
*
Noel Edmonds

**Noel Edmonds** (s. 22. joulukuuta 1948 Essex) on brittiläinen radio- ja televisiojuontaja. 

Aikaisemmin Radio Luxembourgilla työskennellyt Edmonds siirtyi vuonna 1969 BBC Radio 1:lle. Television *[[Top of the Pops]]* -ohjelmaa hän juonsi ensimmäisen kerran vuonna 1972. Edmondsin muiden televisiotöiden joukkoon kuuluvat muun muassa *[[Top Gear]]* (1979), *Juke Box Jury* (1979) ja *Time of Your Life* (1983). 

Vuonna 1991 alkanut *Noel's House Party * sai parhaimmillaan yli 15 miljoonaa katsojaa. Myöhemmin Edmonds on juontanut muun muassa ohjelmia *The Curse of Noel Edmonds* (2004) ja *Deal or No Deal* (2005-), jota tällä hetkellä Edmonds juontaa Channel 4:n esittämänä.

## Lähteet

## Aiheesta muualla
*
Maka Kotto

**Maka Kotto** (s. 7. joulukuuta 1961 Douala) on kamerunilaissyntyinen näyttelijä ja poliitikko, joka istui vuosina 2004–2008 Kanadan edustajainhuoneessa Saint-Lambert'n québeciläisestä vaalipiiristä valittuna. Vuonna 2008 hänet valittiin Québecin kansalliskokoukseen Bourget'n vaalipiiristä. Hän on vaikuttanut Bloc Québécois - ja Parti Québécois -puolueissa. 

Kotto opiskeli Ranskassa. Hän on näyttelijän urallaan esiintynyt muun muassa Raoul Peckin elokuvassa *Lumumba* (2000) Joseph Kasa-Vubun roolissa. 

## Lähteet

## Aiheesta muualla
*
Kompleksometrinen titraus

**Kompleksometrinen titraus** on  yksi titrausmenetelmistä. Sitä käytetään analyyttisen kemian kvantitatiivisessa analyysissä metalli-ionien konsentraation määrittämiseen.

## Menetelmä

Kompleksometrinen titraus perustuu kemiallisten kompleksien hajoamiseen  ja niiden muodostumiseen uudelleen. Tutkittavassa liuoksessa on kompleksometristä indikaattoria, joka muodostaa värikkään yhdisteen liuoksen metalli-ionien kanssa. Tutkittava liuos titrataan aineella, joka muodostaa hyvin voimakkaasti komplekseja tutkittavien ionien kanssa. Tällainen aine on useimmiten EDTA eli etyleenidiamiinitetraetikkahappo tai sen natriumsuola. EDTA sitoo itseensä indikaattorin sitoutuneet kationit ja indikaattorin värin muuttuessa pysyvästi on titrauksen ekvivalenttikohta saavutettu. EDTA:n kulutuksen avulla voidaan laskea ionien konsentraatio. Titrauksessa tapahtuva reaktio voidaan kirjoittaa seuraavasti:
:M2+ + H2Y2- → MH2Y + 2H+

Reaktioyhtälössä H2Y2- tarkoittaa kompleksinmuodostajaa yleisessä muodossaan.

Titrauksen vaatimuksena on, että muodostuva kompleksi on hyvin helposti veteen liukeneva. Kompleksometrisessa titrauksessa on pH hyvin merkityksellinen. Usein titrauksen aikana liuoksen pH pidetään ammoniakkipuskuriliuoksen avulla arvossa 10. Matalammassa pH:ssa EDTA-molekyyliin sitoutuisi metallikationin sijasta oksoniumioni ja emäksisemmissä olosuhteissa esimerkiksi magnesium saostuisi magnesiumhydroksidina. Titraus-pH riippuu myös käytettävästä indikaattorista. Esimerkiksi usein käytetty eriokromimusta T ei toimi happamuuden ollessa alle 8, toisaalta ksylenolioranssi on käyttökelvoton pH:n ollessa yli 6. Myös kompleksin pysyvyys riippuu pH:sta. Alumiinikompleksit ovat pysyvimmillään pH:n ollessa alle 3. Tätä voidaan käyttää hyödyksi tutkimuksissa; säätämällä pH sopivaksi juuri tietyn metallin komplekseille, eivät liuoksessa mahdollisesti olevat muut metallit häiritse sitä.

Kompleksometrinen indikaattori valitaan tutkittavan ionin mukaan. Usein käytettyjä indikaattoreita ovat muun muassa eriokromimusta T, ksylenolioranssi ja mureksidi.

## Veden kovuuden määrittäminen kompleksometrisella titrauksella
Veden kovuuden aiheuttavat pääasiassa kalsium- ja magnesiumionit. Veden kovuuden määritys on yksi yleisimmin käytetyistä kompleksometrisen titrauksen sovelluksista. Titrauksessa indikaattorina käytetään eriokromimusta T:tä tai kalmagiittiä. Tutkittava liuos titrataan EDTA:lla. Kummatkin indikaattorit muuttavat väriään punaisesta siniseksi, kun titrauksen ekvivalenttikohta on saavutettu.

## Lähteet
Vastine

**Vastine** eli **vastaus** tarkoittaa Suomen prosessioikeudessa vastaajan antamaa selitystä häntä vastaan tuomioistuimessa nostetun kanteen vuoksi. Vastaajan pitää vastineessaan ilmoittaa, myöntääkö hän kanteen oikeaksi vai vastustaako hän sitä. Vastineessa vastaaja voi esittää myös vaatimuksensa oikeudenkäyntikuluista.

Vastaukseen voi sisältyä asiaväite, prosessiväite tai tunnustaminen. Asiaväitteitä ovat näyttöväite, oikeusväite ja vastatosiseikka. Asiaväitteen esittämällä vastaaja pyrkii siihen, että tuomioistuin hylkäisi kanteen. Prosessiväitteen tekemisellä hän pyrkii estämään tuomioistuinta ottamasta kannetta lainkaan tutkittavakseen. Tunnustamisella vastaaja tunnustaa jonkun kantajan esittämän oikeustosiseikan eli toisin sanoen myöntää, että kantajan esittämä kannetta tukeva väite pitää paikkansa.

Alioikeudessa vastaus annetaan kirjallisesti tai harvemmin suullisesti. Hovioikeudessa ja korkeimmassa oikeudessa vastine annetaan kirjallisena vastinekirjelmänä. Vastineen antaminen ei ole pakollista, mutta mielipiteensä lausumatta jättäminen voi aikaansaada vastaajalle epäedullisen tuomion. Oikeudenkäymiskaari käyttää vastineen sijasta sanaa vastaus. Sanaa vastine voidaankin pitää hieman epätarkkana kielenkäyttönä, vaikka sana on yleisesti käytössä. 

Vastaajaa kehotetaan vastauksessaan
#ilmoittamaan myöntääkö vai vastustaako hän kannetta, 
#vastustaessaan kannetta esittämään sellaiset perusteet vastustamiselle, joilla on merkitystä asian ratkaisemisen kannalta, 
#ilmoittamaan mahdollisuuksien mukaan vastausta tukevat todisteet, 
#esittämään vaatimuksensa oikeudenkäyntikulujen korvaamisesta, 
#liittämään vastaukseen tarpeelliset asiakirjat ja kirjalliset todisteet, sekä 
#tekemään mahdollinen väitteensä siitä, ettei tuomioistuin voi ottaa asiaa tutkittavaksi.

## Lähteet
Michael Bentine

**Michael Bentine** (26. tammikuuta 1922 Watford &ndash; 26. marraskuuta 1996 Lontoo) oli brittiläinen näyttelijä

Bentine kuului *[[The Goon Show|The Goon Show'n]]* alkuperäisiin näyttelijöihin, mutta hän lähti sarjasta toisen tuotantokauden jälkeen, ennen kuin sarja oli saavuttanut suurinta suosiotaan. Televisiossa Bentinen menestyksempiin sarjoihin kuului *It's a Square World*, joka vuonna 1963 voitti lehdistöpalkinnon Montreux'n Kultainen ruusu -kilpailussa. Elokuvarooleja hänellä oli muun muassa elokuvissa *The Sandwich Man* (1966) ja *The Bachelor of Arts* (1969).

CBE-arvonimen Bentine sai vuonna 1995 työstään viihteen alalla.

## Lähteet
Birgitta Boucht

**Karin Birgitta Boucht** (s. 27. huhtikuuta 1940 Helsinki) on suomenruotsalainen kirjailija, kääntäjä ja toimittaja. Boucht on koulutukseltaan valtiotieteen maisteri.

Boucht on saanut tiedonjulkistamisen valtionpalkinnon 1985 *[[Fredsposten]]in* päätoimittajana. Hän on toiminut vapaana kirjailijana vuodesta 1985, ja hänen tuotantonsa on monimuotoinen: hän on julkaissut keskustelupuheenvuoroja, romaaneja, runoja, matkakertomuksia, kirjeenvaihtoa, selkokirjallisuutta ja kuunnelmia.

Vuonna 2008 hänelle myönnettiin kunniatohtorin arvonimi Åbo Akademista.

Bouchtin teos *Tusenblad, en kvinna som snubblar* oli vuoden 2012 Runeberg-palkintoehdokas. Vuonna 2015 hänelle myönnettiin Tollanderin palkinto muistelmateoksesta *Förklädd och naken* sekä kirjallisesta elämäntyöstä.

Boucht toimi 1970-luvulla marxilaisen feministiryhmän Marxist-Feministernan aktiivina. Yhdessä Carita Nyströmin kanssa he määrittivät analyysissaan ryhmän luonteen vallankumoukselliseksi, täydentäen marxilaisuutta ja marxilaisuuden sukupuolikäsitystä.
__NOTOC__
## Suomennettuja teoksia
* *Kiihkeä, palava katse ja 62 muuta kertomusta.* Schildt, 2003. (Alkuteos: *Konservatorns blick: 63 texter.* Schildt, 2002.)
* *Maa keinuu: Kirja rakkaudesta.* Kirjastopalvelu, 1991. (Alkuteos: *Marken gungar: En bok om att bli kär.* Lättläst, Kirjastopalvelu, 1991.)
* *Mummi, Marjut ja kuolema.* (Selkoromaani.) Kirjastopalvelu, 1989. (Alkuteos: *Lösa lappar om mormor, Marjut och döden.* Kirjastopalvelu, 1987.)

## Lähteet

 

## Aiheesta muualla

*Birgitta Boucht Kirjasampo.fi:ssä
* Birgitta Boucht på Boksampo.fi
Asiamies

**Asiamies** (, aiemmin: ) on henkilö, jonka päämies on valtuuttanut tekemään puolestaan jotakin, esimerkiksi tekemään jonkin oikeustoimen tai edustamaan päämiestä oikeudenkäynnissä tai viranomaisen luona. Asiamies ei ole työsuhteessa päämieheen. Asiamies tekee valtuutuksensa rajoissa valtuuttajan nimissä oikeustoimen, jonka perusteella valtuuttaja tulee oikeutetuksi ja velvoitetuksi kolmanteen henkilöön nähden. Asiamiehiä ovat esimerkiksi asianajaja, kauppaedustaja, huolitsija ja komissionsaaja. Virastoilla, säätiöillä ja yhdistyksillä on usein asiamies, joka edustaa niitä tuomioistuimessa tai virastossa. Oikeudenkäyntiasiamieheksi kutsutaan henkilöä, joka edustaa tai avustaa asianosaista tuomioistuimessa.

Asiamiehen asema perustuu yleensä toimeksianto- tai asiamiessopimukseksi kutsuttuun sopimukseen, mutta se voi perustua myös muuhunkin sopimukseen kuten edustussopimukseen. Jos henkilö, jonka kanssa asiamies tulee tekemään oikeustoimen, on tiedossa, päämies voi ilmoittaa tälle valtuutuksesta tiedonannolla. Valtuutus saa olla joko suullinen tai kirjallinen. Asiamiehen käyttö on luvallista riita- ja rikosjutuissa sekä hallintoasioissa, vaikka joissakin tapauksissa syytetyn on saavuttava myös itse oikeuteen. Vain asiamies, joka kuuluu Suomen Asianajajaliittoon, saa käyttää nimitystä asianajaja.

## Lähteet

## Aiheesta muualla
Bob Brookmeyer

**Robert ”Bob” Brookmeyer** (19. joulukuuta 1929 Kansas City, Missouri, Yhdysvallat – 15. joulukuuta 2011) oli yhdysvaltalainen jazzmuusikko. Hän oli venttiilipasuunisti ja pianisti sekä merkittävä sovittaja, säveltäjä ja pedagogi. 

## Elämäkerta
Brookmeyer tuli julkisuuteen ollessaan Gerry Mulliganin kvartetin jäsen vuosina 1954–1957. Myöhemmin hän työskenteli Jimmy Giuffren kanssa, jonka jälkeen hän liittyi uudelleen Mulliganin yhtyeeseen Concert Jazz Bandiin.

1950-luvun loppupuolella hän muutti New Yorkiin työskennelläkseen freelance-muusikkona. 1960-luvulla hän toimi myös studiomuusikkona, johti kvintettiä yhdessä Clark Terryn kanssa ja työskenteli Thad Jones/Mel Lewis Big bandin kanssa. Vuonna 1980 orkesteri teki hänen teoksistaan ja sovituksistaan levyn, jonka kahdella raidalla soitti Clark Terry.

Vietettyään jonkin aikaa Euroopassa Brookmeyer palasi takaisin Yhdysvaltoihin, jossa hän opetti jazzsävellystä New England Conservatory of Musicissa Bostonissa. Kesäkuussa 2005 Brookmeyer liittyi ArtistShare-palveluun ja aloitti projektin New Art Orchestran kanssa. Tuloksena oli yhtyeen kolmas levy *Spirit Music*, joka julkaistiin kesällä 2006 ja oli ehdokkaana Grammy-palkinnon saajaksi.

## Diskografia
* 1954: *The Dual Role of Bob Brookmeyer* (OJC) Jimmy Raneyn, Mel Lewisin ja  Teddy Charlesin kanssa
* 1954: *Quintets* (Vogue)
* 1956: *Brookmeyer* (RCA)
* 1957: *Traditionalism Revisited* (Blue Note)
* 1964: *[[Bob Brookmeyer and Friends]]* (Columbia)
* 1978: *The Bob Brookmeyer Smal Band* (DCC Jazz, ersch. 1999)
* 1986: *Oslo* (Concord)
* 1988: *Back Again* (Dragon)
* 1991: *Electricity* (ACT)
* 1993: *Paris Suite* (Challenge)
* 1994: *Old Friends* (Storyville)
* 1997: *New Works / Celebration* (Challenge)
* 1998: *Out Of This World* (Koch)
* 1998: *Together* (Challenge)
* 1999: *Madly Loving You* (Challenge)
* 2000: *Holiday* (Challenge)
* 2004: *Island* (Artists House)

## Lähteet

## Aiheesta muualla
*Bob Brookmeyerin omat sivut 
*Record Company (Challenge Records International)
*Interview with Bob Brookmeyer
Charles Dana Gibson

**Charles Dana Gibson** (14. syyskuuta 1867 Roxbury, Massachusetts – 23. joulukuuta 1944 New York) oli yhdysvaltalainen taiteilija ja kuvittaja, jonka tunnetuin luomus oli Gibson Girl, 1900-luvun alun kauniin ja itsenäisen amerikkalaisnaisen ihannoitu kuva.

Gibson opiskeli taidetta vuoden New Yorkin Art Students’ Leaguessa ja alkoi sen jälkeen tehdä kuvituksia *[[Life]]*-viikkolehteen. Gibsonin eleganteista piirroksista tuli nopeasti erittäin suosittuja, ja Gibsonin keveää ja sulavalinjaista piirrostyyliä aletiin jäljitellä laajalti. Hänen tunnusmerkikseen muodostuneiden Gibson girl -naisten esikuvana toimi hänen vaimonsa. Gibson teki kuvituksia myös laajalevikkiseen *[[Collier’s Weekly]]* -aikakauslehteen ja oli aikansa parhaiten palkattu kuvittaja. Hän kuvitti lisäksi kirjoja.

Gibson saavutti harvinaisen menestyksen erinomaisilla yhdysvaltalaisilla tyttötyypeillään, kuten "Gibson girls". Harjoitettuaan välillä muutamia vuosia muotokuvamaalausta hän jatkoi vuodesta 1906 kynällä ja tussilla piirtämistä. Hän loi taitavasti satiirisia kuvia aikansa amerikkalaisesta elämästä. Kokoelmina on ilmestynyt: *The people of Dickens* (1894), *Drawings* (1894), *Pictures of people* (1896) ja *Gibson Calendar*.

## Lähteet

## Aiheesta muualla
Jalkapallon naisten Euroopan-mestaruuskilpailut 1997

**Vuoden 1997 jalkapallon naisten Euroopan-mestaruuskilpailut** olivat seitsemännet UEFA:n järjestämät naisten EM-kisat. Ne pelattiin Norjassa ja Ruotsissa 29. kesäkuuta–12. heinäkuuta 1997.

Kisat olivat ensimmäiset, joissa pelattiin varsinainen lopputurnaus. Lopputurnaukseen pääsi kahdeksan joukkuetta 33 karsijasta.

## Alkulohkot
 
### Lohko A

### Lohko B

## Jatkopelit

### Välierät

### Loppuottelu

## Lähteet
* UEFA:n virallinen kisasivu
* RSSSF:n sivut
Ernst Roini

**Ernst Ivar (E. I.) Roini** (sukunimi aik. **Idström**; 17. syyskuuta 1857 Liminka – 1. toukokuuta 1905 Sortavala) oli suomalainen maanviljelijä, valtiopäivämies ja kirjailija. Hän käytti myös nimimerkkejä *Alve*, *Ivar I.* ja *Iivar Roini*.

## Henkilöhistoria
Roinin vanhemmat olivat kupariseppä Johan Henrik Idström ja Brita Elisabeth Tornberg ja puoliso vuodesta 1896 Ida Vilhelmina Moisio. Roini tuli ylioppilaaksi Kuopion Lyseosta 1878. Hän oli lehtimies, näytelmäkirjailija ja maanviljelijä Ruskealassa. Hän toimitti Matti Kurikan kanssa *[[Viipurin Sanomat]]* -lehteä 1890-luvun alussa. Roini oli Jyväskylän tomiokunnan edustaja talonpoikaissäädyssä valtiopäivillä 1891 ja siellä jäsen rautatievaliokunnassa. Seuraaville valtiopäiville 1894 hänet valittiin Kurkijoen tuomiokunnasta ja vaikka senaatti kumosi vaalituloksen, niin valitsijat valitsivat hänet uudestaan, mutta sääty totesi lopulta hänet äänin 48–8 epäoikeutetuksi olemaan säädyn jäsen. 

## Teoksia
* *Valansa rikkojat*, murhenäytelmä.  3-näytöksinen draama.   1883

## Lähteet
* Suomen kirjailijat-tietokanta
* Pohjoissavolaisen kaunokirjallisuuden bibliografia : Ernst Roini 

### Viitteet
Kansainvälinen yhteisö

**Kansainvälinen yhteisö** tarkoittaa valtioiden keskinäistä toimintaa. Nykyään se tapahtuu paljolti instituutioiden kautta, kuten sopimusten, Yhdistyneiden kansakuntien (YK), Kansainvälisen valuuttarahaston (IMF) ja Naton.

Kyseessä on poliittisessa keskustelussa ja tiedostusvälineissä käytettävä nimitys, jolla ei kuitenkaan ole vakiintunutta merkitystä. Se vastaa usein nimityksiä *[[länsimaat]]* tai kylmän sodan aikainen *[[vapaa maailma]]*. Joskus sillä voidaan tarkoittaa jotain kansainvälisiä järjestöjä (esimerkiksi YK:ta, jossa ovat mukana lähes kaikki maailman valtiot). Termiä käytetään usein retorisesti, kun halutaan esittää jonkin maan politiikan poikkeavan muiden maiden – niin sanotun kansainvälisen yhteisön – politiikasta.

YK:ssa joka valtiolla on yksi ääni. IMF:ssä äänet jaetaan maksujen mukaan. Jos Afrikan maille annettaisiin sama valta kansainvälisissä yhteisöissä kuin länsimaille, olisi politiikan professorin mukaan vaikea enää saada tarpeeksi tukea seksuaalivähemmistöjen ja naisten oikeuksille.

## Lähteet
Jalkapallon naisten Euroopan-mestaruuskilpailut 1993

**Vuoden 1993 jalkapallon naisten Euroopan-mestaruuskilpailut** olivat viidennet UEFA:n järjestämät naisten EM-kisat. Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaisilla otteluilla ratkaistut pudotuspelit. Finaali ja pronssiottelu pelattiin yksiosaisena. Mestaruuden voitti Norja.

## Tulokset

### Pudotuspelit

*Mitaliotteluita lukuun ottamatta tulokset ovat kahden ottelun yhteistuloksia.*

### Loppuottelu

## Lähteet

* UEFA:n virallinen kisasivu
* RSSSF:n sivut
Carsten Jørgensen

**Carsten Jørgensen** (s. 25. lokakuuta 1970 Hillerød) on tanskalainen suunnistaja ja kestävyysjuoksija.

Suunnistuksen MM-kilpailuissa 1995 Detmoldissa Jørgensen suunnisti normaalimatkan pronssia. Grimstadin MM-kilpailuissa 1997 hän suunnisti viestikultaa Torben Skovlystin, Chris Terkelsenin ja Allan Mogensenin kanssa.

Maastojuoksun EM-kilpailuissa 1997 Oeirasissa Jørgensen voitti Euroopan-mestaruuden. 4. huhtikuuta 1998 hän juoksi 10&nbsp;000 metrillä uuden Tanskan ennätyksen 27.54,76. 27. syyskuuta 1998 puolimaratonin MM-kilpailuissa hän juoksi uuden Tanskan ennätyksen 1.01.55 sijoittuen 17:nneksi. Maastojuoksun MM-kilpailuissa Belfastissa 1999 hän sijoittui pitkällä matkalla 16:nneksi.

Kestävyysjuoksussa Jørgensen edustaa seuratasolla Blovstrød Løverneä. Suunnistuksessa hän on edustanut muun muassa Farum Tisvilde OK:ta, OK Ravinenia, Tisvilde Hegn OK:ta ja Trollhättans SOK:ta. Jørgensenin valmentajana on toiminut Olli-Pekka Kärkkäinen.

## Lähteet
Emanuel Törmälä

**Emanuel Törmälä** (sukunimi aik. **Törmänen**, sitä ennen **Törmelin**; 15. syyskuuta 1849 Haapajärvi – 25. toukokuuta 1900 Kullaa) oli suomalainen pappi, kirjailija ja kääntäjä. Hän käytti myös nimimerkkiä *E. T*.

Törmälän vanhemmat olivat itsellinen Lauri Juho Törmelin ja Kristina Elisabet Pennala. Hän pääsi ylioppilaaksi Jyväskylän alkeisopistosta 1872. Törmälä opiskeli sitten Helsingin yliopistossa suorittaen teologian erotutkinnon 1875 ja hänet vihittiin papiksi samana vuonna.

Törmälä toimi Perhon vt. kappalaisena 1875–1878 sekä Kullaalla vt. kappalaisena 1881–1883 ja kappalaisena 1883–1900.

Törmälä julkaisi vuosina 1879–1883 *Lohduttaja*-nimistä hengellistä viikkolehteä Tampereella. Hän käänsi nimimerkillä E. T. suomeksi muun muassa J. H. Ingrahamin teoksen *Taavetin huoneen herra eli kolme vuotta Jerusalemin pyhässä kaupungissa* (4 painosta 1884–1902), Nepomukin kirjan *Väkevä Pekka : kansan kertomus Uppland'ista* sekä John Bunyanin hartauskirjan *Ilmestykset : kuvaus tulevaisesta elämästä, taivaan autuudesta ja helvetin kauhistuksista*.

Emanuel Törmälä oli naimisissa vuodesta 1875 ruotsalaisen 1875 Ebba Edla Ulrika Charlotta Granbergin kanssa.

## Teoksia
* *Kristuksen jäljissä*, kirjoittanut E. T. Hagelberg, Tampere 1880
* *Uusia suomalaisia katkismus-virsiä*, kokeeksi kirjoittanut E.T. Hagelberg, Tampere 1882
* *Ei Herra hyljää : kertomus v. 1808*, kirjoittanut E. T. Wesander, Tampere 1883, 2. painos Otto Andersinin kirjakauppa, Pori 1904
* *Muutamia evankeliumin suloisia kukkasia. 1 kiehkura*, kiehkuroiksi kokoeli E. T. Wesander, Tampere 1885
* *Olli Oivallinen, eli hyvä kaikkiin kelpaa*, novelli, kertonut E. T. Wesander, Tampere 1886
* *Puujalka : kertomus 1808 vuoden sodan ajoilta*, kertonut E. T. Wesander, Tampere 1886
* *Pilkka P. Henkeä vastaan*. Andersin, Pori 1898

## Lähteet
* Suomen kirjailijat-tietokanta
* 
* Suomen Sukututkimusseura: Kullaan pappisluettelo
* Suomen Sukututkimusseura: Perhon pappisluettelo

## Aiheesta muualla
* Vapaasti ladattavia Emanuel Törmälän e-kirjoja Projekti Lönnrotilta sekä Project Gutenbergiltä
Allan Mogensen

**Allan Mogensen** (s. 2. marraskuuta 1967) on tanskalainen suunnistaja ja maailmanmestari.

West Pointin MM-kilpailuissa 1993 Mogensen voitti normaalimatkan maailmanmestaruuden. Grimstadin MM-kilpailuissa 1997 hän suunnisti viestikultaa Torben Skovlystin, Carsten Jørgensen ja Chris Terkelsenin kanssa. Vuonna 1999 Mogensen voitti puistosuunnistuksen maailmancupin. Suunnistuksen maailmancupin kokonaiskilpailussa vuonna 2000 hän sijoittui kolmanneksi.

Seuratasolla Mogensen on edustanut Bækkelagets SPK, Farum OK:ta, Farum Tisvilde OK:ta, IFK Södertäljeä ja OK Ravinenia. Hän voitti Jukolan viestin IFK Södertäljen joukkueessa vuonna 1991.

## Lähteet
Coor Service Management

**Coor Service Management Holding AB** on ruotsalainen palvelualan yhtiö, jonka päämarkkina-alue on Pohjoismaat.

## Historia
Coor sai alkunsa Ruotsissa vuonna 1998 tuolloin nimellä *Skanska Facilities Management* yhtiön ollessa osa rakennuskonserni Skanskaa. Yhtiö alkoi kasvaa hankkimalla muun muassa Ericssonin sisäisen palveluyhtiön vuonna 2000. Toiminta Tanskassa alkoi 2001, Suomessa 2002 ja Norjassa 2004.

Yhtiö listautui Tukholman pörssiin kesäkuussa 2015. Nykyinen konsernijohtaja on Anna-Carin Grandin. 

## Liiketoiminta
Coorin pääasialliset toiminta-alueet ovat käyttäjäpalvelut, kiinteistöpalvelut ja strateginen neuvonta. Yhtiön asiakkaina on sekä yksityisen että julkisen sektorin organisaatioita. Coor tarjoaa muun muassa siivous- ja kiinteistöpalveluita sekä aula- ja toimistopalveluita.

Päämarkkina-alueenaan yhtiö pitää Pohjoismaita, joissa sillä on liiketoimintaa Ruotsissa, Suomessa, Tanskassa ja Norjassa. Tämän lisäksi yhtiö toimii myös Belgiassa, Virossa, Puolassa ja Unkarissa. Suurin markkina-alue on Ruotsi.

## Lähteet

## Aiheesta muualla
* Coor-konserni
Nestori Tuominen

**Nestori Tuominen** (23. helmikuuta 1887 Sysmä – 14. tammikuuta 1957) oli suomalainen painija jonka urheilu-ura ajoittui 1900-luvun alkuun. Sysmässä mökkiläisen poikana syntynyt Tuominen muutti perheensä kanssa Heinolasta Helsinkiin vuonna 1900. Töölön Vesaa ja myöhemmin Helsingin Atleettiklubia edustanut Tuominen paini kreikkalais-roomalaisessa painissa sarjassa 67&nbsp;kg.

## Saavutuksia
* Maailmanmestari 1911 sarjassa 67&nbsp;kg Helsingissä pidetyissä maailmanmestaruuskisoissa
* SM-kultaa vuosina 1909 ja 1911 sarjassa 66,5&nbsp;kg

## Lähteet
Jussi Eskola (koripalloilija)

**Jussi Eskola** (s. 23. helmikuuta 1987 Oulu) on suomalainen ammattikoripalloilija.

Eskola pelasi Korisliigaa Torpan Pojissa, Team Componentassa, Joensuun Katajassa, KTP-Basketissa ja Kauhajoen Karhussa. Hän on pelannut urallaan 351 Korisliigan ja 146 1. divisioonan ottelua. Lisäksi Eskolalla on tilillä 8 Suomen Cupin sekä LiigaCupin ottelua. Eskola on esiintynyt myös 31 nuorten maaottelussa.

Kaudella 2005-2006 Eskola oli voittamassa A-poikien Suomen mestaruuden Torpan Poikien riveissä.

2008-2009 irtosi SM-hopeaa Joensuun Katajan joukkueessa ja pari vuotta myöhemmin pronssia KTP:n paidassa.

Eskola piti taukoa pelaamisesta kauden 2014–2015 jälkeen. Pelitauon aikana Eskola toimi ONMKY:n 1. divisioonan edustusjoukkueen päävalmentajana.

Paluu parketille pelaajana tapahtui 2019-2020 pelikaudella. Eskola toimii nykyisen joukkueensa Oulu Basketballin kapteenina (C).

## Pelityyli ja ominaisuudet

Eskola tunnetaan hyvänä puolustajana, heittäjänä ja syöttäjänä. Eskola tekee kentällä ollessaan myös paljon tilastoissa näkymättömiä asioita joukkueensa hyväksi. Eskola luetaan hyvien suomalaisten roolipelaajien kastiin, jotka tukevat joukkueen tähtipelaajia.

## Tilastot
### Runkosarja (kansalliset pääsarjat)

### Pudotuspelit (kansalliset pääsarjat)

* *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo*

## Lähteet
* Jussi Eskola  baskethotel.com
* Jussi Eskola basketball profile eurobasket.com 

### Viitteet
Porrassalmen Urheilijat -62

**Porrassalmen Urheilijat -62** (**PU-62**) on mikkeliläinen urheiluseura, joka keskittyy tyttöjen ja naisten pelaamaan jalkapalloon ja futsaliin.

Jalkapallossa PU-62:lla on kahdeksan joukkuetta ja yhteensä noin 250 harrastajaa. Seuran naisjoukkue pelasi kahdeksan kautta SM-sarjassa vuosina 1993–1997 ja 1999–2001 sijoittuen parhaimmillaan neljänneksi vuosina 1995 ja 2001. SM-sarjapaikan PU-62 peri naistoiminnastaan luopuneelta Mikkelin Palloilijoilta.

Ennen profiloitumistaan naisten ja tyttöjen pelaaman jalkapallon erikoisseuraksi PU-62:lla oli myös miesten joukkue, joka pelasi kuusi kautta 2. divisioonassa vuosina 1979–1980 ja 1990–1993.

## Lähteet

## Aiheesta muualla
*Seuran sivusto
Siimes Kanervio

**Siimes Teodor (Teuvo) Kanervio** (vuoteen 1901 **Silén**, 9. marraskuuta 1880 Ruovesi – 20. huhtikuuta 1918 Hämeenlinna) oli suomalainen toimittaja ja suomentaja, joka työskenteli myös nimismiehenä. Vuoden 1918 sisällissodan aikana hän toimi Hämeenlinnan miliisipäällikkönä.

## Elämä
Ruovedellä syntyneen Kanervion vanhemmat olivat kansakoulunopettaja Erik Johan Silén ja Amalia Henriksson. Hän kirjoitti ylioppilaaksi Helsingin Suomalaisesta Normaalilyseosta ja työskenteli syksystä 1905 lähtien Tampereella *[[Aamulehti|Aamulehden]]* toimittajana. Kanervio oli mukana myös Suomalaisen puolueen toiminnassa.

Työväenliikkeeseen Kanervio liittyi joulukuussa 1907, kun hän siirtyi Turussa ilmestyneen sosialidemokraattisen *[[Turun Päivälehti|Sosialistin]]* toimitukseen. Vuonna 1908 Kaervio valittiin Sosialidemokraattisen Nuorisoliiton liittoneuvostoon. Myöhemmin hän jatkoi opintojaan Helsingin yliopistossa, jossa hän suoritti alemman hallintotutkinnon vuonna 1910. Vuodet 1914–1917 hän työskenteli Uudenmaan läänin Pyhäjärven nimismiehenä ja sen jälkeen Hämeenlinnan poliisilaitoksen sihteerinä. Kanervio oli myös Hämeenlinnan työväenyhdistyksen jäsen.

Sisällissodan aikana Kanervio toimi punaisten hallinnossa Hämeenlinnan miliisipäällikkönä. Sodan loppuvaiheessa kaupungissa alkoi esiintyä levottomuuksia, jolloin paikallisen punakaartin tiedusteluosasto teloitti urkkijaksi epäillyn puuseppä Heikki Paasivuoren, sekä ainakin kaksi valkoisten kannattajaa. Kanervion johtama miliisilaitos puuttui väkivallantekoihin ja teloitti tiedusteluosaston johtajan. Tämän jälkeen punakaarti kuitenkin vangitsi Kanervion ja hänet ammuttiin 20. huhtikuuta. Kanervio on haudattu Helsinkiin Hietaniemen hautausmaan vanhalle alueelle.

## Suomennokset
*Edmond Dupouy: *Salatut tieteet ja sieluopin fysiologia*, Yrjö Weilin, Helsinki, 1904.
*Søren Kierkegaard: *Viettelijän päiväkirja*, Sulo Toivonen, Tampere, 1907.
*Adolph Kohut: *Maailman historia kuuluisimpia naisia*, Matti Vuolukka, Tampere, 1907.
*August Strindberg: *Avioelämää: kaksitoista kertomusta avioelämästä.*, Kössi Kaatra, Tampere, 1907.
*Alexander Parvus: *Kauppapula ja ammattiyhdistykset*, Suomen Ammattijärjestö, Helsinki, 1909.
*Carl du Prel: *Spiritismi*, G. W. Edlundin Kustannus Oy, Helsinki, 1909.
*Mayne Reid: *Valkoinen päällikkö: kertomus Pohjois-Meksikosta*, Yrjö Weilin, Helsinki, 1909.
*Anatole France: *Valkoisella kivellä*, Kansan Lehti, Tampere, 1910.

## Lähteet

## Aiheesta muualla
Jalkapallon naisten Euroopan-mestaruuskilpailut 1991

**Vuoden 1991 jalkapallon naisten Euroopan-mestaruuskilpailut** olivat neljännet UEFA:n järjestämät naisten EM-kisat. Ne olivat ensimmäiset virallisen EM-statuksen kisat, sillä karsintoihin osallistui riittävän monta maata. Samalla turnaus sai myös uuden nimen – *UEFA Women's Championship*. Aiemmin se oli *European Competition for Women's Football*.

Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaiset puolivälierät. Niiden voittajat pelasivat yksiosaiset välierät ja mitaliottelut Tanskassa. Mestaruuden voitti Saksa.

## Tulokset

### Välierät

### Pronssiottelu

### Loppuottelu

## Lähteet

* UEFA:n virallinen kisasivu
* RSSSF:n sivut
Martha & the Vandellas

**Martha & the Vandellas** oli 1960-luvun suosituimpia Motown-yhtyeitä. Yhtye tunnettiin alkuaikoinaan myös nimillä **The Del-Phis**, **The Vels** ja **[[Martha Reeves]] & The Vandellas**. Yhtyeen tunnetuimpia kappaleita ovat ”(Love Is Like a) Heat Wave” ja ”Dancing in the Street”.

## Aiheesta muualla
* The History of Rock and Roll – The Vandellas
Sonic-hammasharja

**Sonic-hammasharja** on sähköhammasharja, jonka harjapää tekee erittäin nopeaa liikettä tavanomaiseen sähköhammasharjaan verrattuna. Mekaanisella hammasharjalla harjatessa liikkeiden määrä minuutissa jää parhaimmillaan noin 300 liikkeeseen. Sähköhammasharjojen liikenopeus on 2 500–8 800 liikettä minuutissa, kun taas sonic-hammasharjan liikenopeus yltää parhaimmillaan jopa yli 40 000 liikkeeseen minuutissa. Sonic-hammasharjojen tuotemerkkejä ovat Omron Sonic style, Phillips Sonicare ja Oral-B Sonic Complete (ei myytävänä Suomessa). 

## Sonic-hammasharjan toimintaperiaate
Nopea harjapään värähtely poistaa plakkia mekaanisesti. Tämän lisäksi nopea värähtely muodostaa hammastahnasta ja syljestä seoksen, joka liikkeen voimasta tunkeutuu myös hammasväleihin, joihin harjakset eivät yllä. 

## Lähteet
Göteborgs Rapé

**Göteborgs Rapé** on ruotsalaisen Swedish Match -yhtiön valmistama nuuskamerkki. Swedish Match aloitti Göteborgs Rapé- nuuskan valmistuksen Göteborgissa vuonna 1917. Göteborgs Rapé -tuotemerkin alla valmistetaan useita eri makuisia ja vahvuisia nuuskia. 

Nuuskamerkin nimi tulee ranskan kielen sanasta *rapé*, joka tarkoittaa raastamista. Tupakan ja useiden makuaineiden lisäksi Göteborgs Rapéssa on noin 50&nbsp;% vettä ja 3&nbsp;% suolaa. Yksi annospussi sisältää noin 8 mg nikotiinia. 

## Lähteet
Cabo de São Vicenten taistelu (1797)

**Cabo de São Vicenten taistelu** käytiin 14. helmikuuta 1797 amiraali Sir John Jervisin komentaman Britannian kuningaskunnan Välimeren laivaston ja Don José de Córdoban komentaman Espanjan laivaston välillä Portugalin rannikolla Cabo de São Vicenten edustalla.

## Taustaa
Espanja julisti lokakuussa 1796 sodan Britannialle ja Portugalille, mikä aiheutti Britannian Välimeren laivastolle vakavan uhan toimia alueella. Yhdistyneet Ranskan ja Espanjan laivastot, joissa oli yhteensä 38 linjalaivaa, olisivat lyöneet Britannian Välimeren laivaston 15 linjalaivaa avoimessa taistelussa, mikä pakotti britit vetäytymään Korsikalta ja Elbalta.

Espanjan Cartagenassa olevan 27 linjalaivan laivasto-osaston odotettiin alkuvuodesta 1797 liittyvän Ranskan Brestissä olevaan laivastoon. Espanjalainen laivasto-osasto purjehti Välimerelle saattaen samalla Cádiziin matkalla olevaa 57 rahtialuksen saattuetta, jonka lastina oli pääasiassa elohopeaa.

Laivasto-osasto purjehti 1. helmikuuta Cartagenasta Don José de Cordóban johdolla ja sen olisi pitänyt kyetä purjehtimaan turvallisesti Cádiziin, mutta itätuuli painoi aluksia kauemmas Atlantille kuin oli tarkoitus. Tuulen tyynnyttyä alukset jatkoivat purjehdustaan kohti Cádizia.

Samanaikaisesti amiraali Sir John Jervisin komentaman Brittiläisen Välimeren laivaston kymmenen linjalaivaa purjehti Targusista tavoitteenaan Espanjan laivasto-osaston kohtaaminen. Jervisin osastoon liittyi 6. helmikuuta Cabo de São Vicenten edustalla kontra-amiraali William Parkerin johtamat Kanaalin laivastosta lähetetyt viisi linjalaivaa.

Kuninkaallisen laivaston kommodori Horatio Nelsonin komennossa ollut fregatti *HMS Minerva* purjehti 11. helmikuuta tiheässä sumussa havaituksi tulematta Espanjan laivasto-osaston lävitse. Nelson liittyi muuhun osastoon 13. helmikuuta Espanjan rannikolla ja ilmoitti samalla Jervisille matkalla olevasta Espanjan laivastosta. Nelsonilla ei kuitenkaan ollut tietoa vihollislaivaston koosta, koska sumu oli estänyt alusten laskennan.

## Lopputulos
Taistelussa Kuninkaallisen laivaston tappiot olivat kaatuneina 73 ja haavoittuneina 327 miestä, joista oli 227 vaikeasti haavoittuneita. Espanjan laivaston aluksista neljä vallattiin. Espanjan laivaston tappiot olivat suuremmat, ainoastaan *San Nicolásin* kannelle kaatui 144 miestä ja yhteensä oletettavasti kaatuneita oli 250 ja haavoittuneita 550. Lisäksi vallattujen alusten miehistöt (noin 3&nbsp;000 henkeä) joutuivat sotavankeuteen.

## Laivastot

## Lähteet
*

### Viitteet

## Aiheesta muualla
Luettelo vatjalaiskylistä

Tämä on **luettelo vatjalaiskylistä** akateemikko Peter von Köppenin vuonna 1848 laatiman Pietarin läänin etnografisen kartan liitteeksi tarkoitetun luettelon ja Neuvostoliiton vuoden 1926 väestönlaskentaan pohjautuvan aineiston mukaisesti.

Vatjalaisten perinteinen asuma-alue on sijainnut Laukaanjoen ympäristössä Inkerin luoteisosassa melko lähellä nykyistä Viron rajaa. Venäjällä vatjalaisia eli vuoden 2010 väestönlaskennan mukaan 64, eli hieman vähemmän kuin edeltäneessä väestönlaskennassa, jolloin heitä oli 73. Vatjan kielen puhuma-alue rajoittuu kolmeen kylään Joenperään, Liivakylään ja Luutsaan, joissa joidenkin arvioiden mukaan asuu 20–100 virallisesti venäläisiksi luettavaa vatjalaista.

## Vatjalaiskylät vuonna 1848
Pietarin läänin etnografisen kartan liitteeksi tarkoitetun vatjalaiskylien luettelon on laatinut akateemikko Peter von Köppen. Se on julkaistu saksaksi ja venäjäksi.

## Vatjalaiskylät vuonna 1926
Luettelo perustuu Neuvostoliiton tiedeakatemian työryhmän vuoden 1926 väestönlaskennan aineistosta keräämään kortistoon, jota säilytetään Venäjän tiedeakatemian arkiston Pietarin osastossa.. 

Kortistoa laadittaessa kansallisuus määriteltiin talouden päämiehen mukaan, eikä seka-aviolittoja näin ollen ole otettu huomioon.

## Lähteet
AS Casale Calcio

**Associazione Sportiva Casale Calcio SRL** eli **AS Casale Calcio** on jalkapalloseura Casale Monferraton kaupungista. Casalella on yksi Italian mestaruus vuodelta 1914.

## Lähteet

## Aiheesta muualla
*Viralliset kotisivut
OLT Express

**OLT Express** (aikaisemmat nimet: **Jet Air**, **OLT Jetair**, **Yes Airways**) on puolalainen lentoyhtiö, joka harjoittaa reittiliikennetoimintaa Euroopassa. Yhtiö perustettiin vuonna 2001 ja sen pääkonttori sijaitsee Gdańskissa.

## Huomiot

## Aiheesta muualla
* Yhtiön kotisivut
Kansainvälinen humanitaarinen tapaoikeus

**Kansainvälinen humanitaarinen tapaoikeus** on niin sanottua 'kirjoittamatonta oikeutta', joka sitoo kansainvälistä oikeuskäsittelyä. Kirjoittamattoman oikeuden lisäksi valtioita sitoo kansainväliset sopimukset. Tapaoikeutta voidaan soveltaa sotaoikeudessa, kuten sopimuksiin perustuvaa lakia .

## Katso myös

* Sodankäynti

## Lähteet
Tundrahopeatäplä

**Tundrahopeatäplä** (*Boloria chariclea*) on täpläperhosten heimoon kuuluva keskikokoinen päiväperhonen.

## Koko ja ulkonäkö

Tundrahopeatäplän siipien kärkiväli on noin 32–42&nbsp;mm. Naaraat ovat keskimäärin koiraita suurempia. Siipien yläpinnan pohjaväri on ruskeankeltainen, siipien tyvessä on mustaa kehnää, erityisesti takasiivissä. Etusiipien yläpuolen kapeat mustat kirjaukset ovat yhtyneet usein juoviksi. Takasiiven alapinnan pohjaväri on punaruskea–mustanruskea, jossa on hopeisia täpliä. Laji muistuttaa hyvin paljon pohjanhopeatäplää, mistä sen erottaa takasiipien alapinnan ulkoreunan puuttuvista T-kirjaimen muotoisista kuvioista.

## Levinneisyys

Tundrahopeatäplä esiintyy sirkumpolaarisesti Euraasian ja Pohjois-Amerikan pohjoisosissa ja Grönlannissa. Suomessa sitä esiintyy Lapin korkeimmilla tuntureilla Utsjoella, Inarissa, Enontekiöllä ja Pallas-Ounastunturin alueella. Se on löydetty myös Sokostilta.

## Elinympäristö

Tundrahopeatäplän elinympäristöä ovat tundra, tunturiniityt, tuntureiden paljakat ja rinteet sekä alempana myös suomainen maasto.

## Lentoaika ja elintavat

Tundrahopeatäplän lentoaika on kesä–heinäkuussa riippuen säistä. Suomessa lentoaika on yleensä heinäkuun ensimmäisellä puoliskolla. Perhonen talvehtii mahdollisesti keskenkasvuisena toukkana.

## Ravintokasvi

Toukan ravintokasveja ovat liekovarpio (*Cassiope tetragona*) ja lapinorvokki (*Viola biflora*).

## Lähteet

*
*
*Butterflies and Moths of North America 

### Viitteet

## Aiheesta muualla
*P. Pakkanen: Tundrahopeatäplä (''Boloria chariclea'')
*LuontoPortti: Tundrahopeatäplä (''Boloria chariclea'')
*Suomen Perhoset: Tundrahopeatäplä
*Luontotupa.net Perhosopas: Tundrahopeatäplä (''Boloria chariclea'') 
*UniProt, Taxonomy: Boloria chariclea
Potamon

**Potamon** voi viitata seuraaviin

* Potamon Aleksandrialainen (ensimmäisen vuosisadan loppu eaa.), kreikkalainen eklektinen filosofi
* Potamon Mytileneläinen (n. 75 eaa. – 15 jaa.), reetori
* Potamon, kreikkalaisessa mytologiassa yksi Aigyptoksen, Egyptin kuninkaan pojista
* *[[Potamon (suku)|Potamon]]*,  taskurapuihin kuuluva äyriäissuku
* Potamoí (*Límni Potamón*), tekojärvi Kreetan saarella Kreikassa
Christopher Clark

**Christopher Clark** (s. 1960 Sydney) on australialainen historioitsija ja uusimman ajan Euroopan historian professori St Catharine’s Collegessa Cambridgen yliopistossa. Hän asuu ja työskentelee Isossa-Britanniassa.

## Tutkimus

Clarkin ammatillista erikoisalaa ovat 1800-luvun Saksan ja Manner-Euroopan historia. 

Clark keskittyi uransa alkupuolella uskontohistoriallisiin kysymyksiin; hänen ensimmäinen kirjansa käsitteli kristittyjen ja juutalaisen vähemmistön suhteita Preussissa vuosina 1728–1941. 

## Tunnustuksia
* 2007 Wolfsonin historiapalkinto

## Teoksia
* 

## Lähteet
* 
* 

### Viitteet
Dr. Hauschka

**Dr. Hauschka** on luonnonkosmetiikkasarja. Sarja sisältää sata erilaista tuotetta kasvojen, hiusten ja vartalon hoitoon sekä värikosmetiikkavalikoiman. Tuotesarja on saanut nimensä sen kehittäjän Rudolf Hauschkan mukaan. 

Dr. Hauschka -kosmetiikkaa valmistaa saksalainen WALA Heilmittel GmbH. Dr. Rudolf Hauschka perusti WALA-nimisen yrityksen ja aloitti luonnonlääkkeiden tuotannon vuonna 1935 Ludwigsburgissa, Saksassa. Vuonna 1967 aloitettiin varsinaisten kosmetiikkatuotteiden valmistus.

## Aiheesta muualla
*Dr. Hauschkan suomenkieliset kotisivut
Eddie Johnson (moottoriurheilija)

**Edward 'Eddie' Johnson** (10. helmikuuta 1919 Richmond Virginia – 30. kesäkuuta 1974 Cleveland Ohio) oli yhdysvaltalainen Indianapolis 500 -kuljettaja. Hän osallistui 15 Indianapolis 500 -kilpailuun kausilla 1952–1966, joista 1950-1960 kuuluivat Formula 1 -sarjaan. Hän oli kuudes vuoden 1960 kilpailussa saavuttaen yhden pisteen. Johnson kilpaili myös AAA- ja USAC-sarjoissa vuosina 1950–1952 ja 1955–1966 ollen parhaimmillaan kolmas Trentonissa 1959. Johnson ajoi Indy 500 -urallaan lähes 5&nbsp;000 mailia johtamatta kilpailua kertaakaan. Vain Chet Miller on hänen edellään tässä tilastossa. 

Johnson kuoli lento-onnettomuudessa Clevelandissa vuonna 1974.

## Lähteet
Potamon Aleksandrialainen

**Potamon Aleksandrialainen** () oli roomalaisella ajalla elänyt hellenistinen filosofi. Hän oli kotoisin Aleksandriasta.

Diogenes Laertioksen mukaan Potamon oli ”jokin aika sitten” perustanut eklektisen filosofisen koulukunnan. *[[Suda]]n* mukaan Potamon eli kuitenkin keisari Augustuksen aikana (ensimmäisen vuosisadan eaa. lopussa), mikä viittaisi siihen, että Diogenes todennäköisesti kopioi ilmaisun sellaisenaan käyttämästään lähteestä. 

Diogeneen mukaan Potamon yhdisteli eri filosofikoulukuntien (platonismi, peripateettisuus, stoalaisuus jne.) opetuksista niitä oppeja, jotka miellyttivät häntä eniten. Hän kirjoitti teoksen *Alkeisoppi*, jossa hän esitti, että totuuden kriteereitä ovat toisaalta sielun hallitseva osa (*hēgemonikon*) ja toisaalta havainto. Kaikkeuden perustoina hän piti ainetta, aikaansaavaa syytä, kvaliteetteja ja paikkaa, koska niiden kautta selviää, mistä ja minkä kautta jokin on tehty sekä millainen ja missä se on. Kaiken toiminnan päämäärä oli hyveellinen elämä.

*Sudan* mukaan Potamon kirjoitti kommentaarin Platonin *[[Valtio (Platon)|Valtioon]]*. Potamon Aleksandrialaista ei voida yhdistää siihen Potamoniin, jonka Porfyrios mainitsee teoksessaan *Plotinoksen elämä*.

## Lähteet
Saima Grönstrand

**Saima (tai Saimi) Maria Grönstrand** (5. kesäkuuta 1863 Viitasaari – 22. elokuuta 1931 Helsinki) oli suomalainen kirjailija ja suomentaja. Hän käytti kirjoittaessaan nimimerkkejä Saima, S. G., ja S. G--d. Hän kirjoitti kertomuksia ja lisäksi hän käänsi kirjallisuutta. Hän suomensi Jac. Ahrenbergin teoksen *Kotona : kuvaelmia Itä-Suomesta* (1889), yhdessä kahden muun suomentajan, Sohvi Reijonen ja Hilma Sederholmin, kanssa Émile Zolan teoksen *Sota* (1892) (*La Débâcle*, 1892) sekä muutamia muita teoksia.

## Lähteet
Echoes of Eternity

**Echoes of Eternity** on progressiivista metallia soittava yhdysvaltalainen yhtye, joka on perustettu vuonna 2005 Los Angelesissa.

## Jäsenet
### Nykyiset

* Francine Boucher – laulu
* Brandon S. Patton – kitara
* Bryan Eagle – kitara (2008–)
* Duane Cowan – basso
* Kirk Clarrison – rummut

### Entiset

* James Urias – kitara
* Sam Young – kitara (–2008)

## Diskografia
### Demot

* *[[Echoes of Eternity (demo)|Echoes of Eternity]]* (2005)
	
### Albumit
* *[[The Forgotten Goddess]]* (2007)
* *[[As Shadows Burn]]* (2009)
* *[[Ageless]]* (2019)

### Splitit

* *[[Passenger Sampler]]* (2006, split-albumi Mnemicin, Therionin ja Sirenian kanssa)

## Lähteet

## Aiheesta muualla
*
Loistuppisieni

**Loistuppisieni** (*Volvariella surrecta*, aiemmin *Volvaria loveiana*) on eurooppalainen tuppisienilaji, joka loisii härmämalikan lakeilla. Sieni on punertavaitiöinen sukulaistensa tapaan. Lakki on valkoinen, suhteellisen kookas, jopa 7 cm läpimittainen. Jalka on myös vaalea ja siinä on tuppi. Kyseessä on Suomessa uhanalainen, vaarantunut sienilaji, jota ei tule pitää ruokasienenä. Sillä tunnetaan vain kaksi suhteellisen eteläistä kasvupaikkaa, Vammala ja Porvoo.

## Lähteet

## Aiheesta muualla
* Risto Tuomikoski: Sienet värikuvina s.129
* Tšekkiläinen kuvalinkki
Ortodoksi.net

**Ortodoksi.net** on vapaaehtoisten yksityisten Suomen ortodoksisen kirkon jäsenten ylläpitämä ortodoksinen tietosivusto.

Sivuston avasivat Petja Pyykkönen yhdessä isänsä Hannu Pyykkösen kanssa vuoden 2005 pääsiäisenä ja se on vuosien saatossa kasvanut yhdeksi suurimmaksi suomalaiseksi ortodoksiseksi mediaksi.

Sivusto toimii MediaWiki-alustalla, kuten Wikipediakin, mutta sivujen sisällön tuottaa Wikipediasta poiketen sivuston oma ylläpitoryhmä, jota avustavat lukuisat ortodoksiset papit ja maallikot sekä yksi Suomen piispoistakin, mm. Kuopion ja Karjalan metropoliitta Arseni.

Sivustolla on myös omat sosiaalisen median sivut Facebookissa, Instagramissa ja koeluontoisesti myös TikTokissa sekä oma kanava YouTubessa.

Sivusto toimii vapaaehtoistyöllä ja yhteistyössä myös Suomen ortodoksisen kirkon ja sen seurakuntien ja laitosten sekä järjestöjen kanssa.

Sivuston materiaali koostuu muiden muassa ortodoksisista tietoiskuista ja laajemmista artikkeleista, laajasta ortodoksisuuden tietopankista, liturgisien tekstien kokoelmasta, opetuspuheista. Sivuilla on tallessa seurakuntien ortodoksisten lehtien menneitten vuosien internetlehtiä. Sieltä löytyvät  Analogi-lehteen yhdistynyt Lahden ortodoksisen seurakunnan vanha tiedotuslehti Harjukirkon viesti, Viitosten tiedotuslehti Ortodoksinen seurakuntaviesti, Oulun hiippakunnan tiedotuslehti Paimen-Sanomat sekä Kuutosten tiedotuslehti Solea.

Sivuston erikoisuuksiin kuului aiemmin myös kuuden kielen (suomi, ruotsi, englanti, kreikka, venäjä, romania) ortodoksinen sanakirja sekä ensimmäisenä julkaistu suomalainen ortodoksinen virtuaalikirkko, mutta ne poistuivat sivuilta 2017. Sivuilta löytyy yhä osittainen suomalaisen ortodoksisen kirjallisuuden tietokanta ja ikonigalleria sekä muutama virtuaalinen ikoninäyttely (2025 4 kpl).

## Aiheesta muualla

* Ortodoksi.netin oma esittelysivu
* Ortodoksi.net INFO Facebookissa
* Ortodoksi.net Instagramissa
* Ortodoksi.netin oma YouTube-kanava
Albert Namatjira

**Albert Namatjira** (28. heinäkuuta 1902 Hermannsburg, Pohjoisterritorio, Australia – 8. elokuuta 1959 Alice Springs, Pohjoisterritorio, Australia) oli australialainen taiteilija. Namatjira oli aboriginaali ja hän kuului läntiseen arrante-heimoon. Hän on luultavasti tunnetuin aboriginaalitaiteilija. Vaikka hänen taideteoksensa eivät ole perinteistä aboriginaalitaidetta, ne ovat saaneet niistä voimakkaasti vaikutteita.

## Varhainen elämä
Namatjira syntyi Hermannsburgissa lähellä Alice Springsiä vuonna 1902. Namatjira kastettiin hänen vanhempiensa käännyttyä kristinuskoon ja hänet kasvatettiin lähetysasemalla länsimaiseen tapaan. 16-vuotiaana hän palasi aboriginaalien perinteisen elämäntavan pariin arrante-heimon keskuuteen. Hän palasi sivistyksen piiriin 18-vuotiaana ja meni naimisiin. Namatjira työskenteli kamelinkuljettajana Keski-Australiassa, jota hän kuvasi myöhemmin töissään. Vuonna 1934 hän tutustui länsimaiseen taiteeseen tavattuaan kaksi melbournelaista taiteilijaa. Hän toimi oppaana toiselle heistä vuonna 1936 ja oppi vesivärimaalauksen.

## Menestys
Namatjira maalasi tunnistettavalla tavalla, ja monet hänen maalauksistaan kuvasivat australialaista maisemaa geologiset piirteet taustalla ja australialaista kasvistoa etualalla. Vuonna 1938 hän piti ensimmäisen näyttelynsä Melbournessa, ja sitä seurasivat näyttelyt Sydneyssä ja Adelaidessa. Kuningatar Elisabet II kiinnostui hänen taiteestaan, ja hän sai kuningattarelta palkinnon ja tapasi hänet vuonna 1954. Oman taiteensa ohella William Dargien tekemä muotokuvamaalaus hänestä voitti Archibald-palkinnon 1956.

## Loppuelämä
Arrante-heimon jäsenillä oli tapana jakaa kaikki omaisuutensa keskenään, tämä johti siihen että Namatjira joutui elättämään eräässä vaiheessa yli 600 kerjäläistä. Hän menetti rahaa kun häneltä huijattiin rahaa kahteen otteeseen tonttikaupoilla. Vaikka hän oli aikansa suosituimpia australialaisia taiteilijoita hän eli suhteellisessa köyhyydessä. Hän muutti vaimonsa kanssa Alice Springsin lähistölle.

Namtjiraa syytettiin erään aboriginaalinaisen, Fay Iowan, kuolemasta, kun naisen tappaneet aboriginaalit olivat saaneet alkoholia viskipullosta, jonka Namatjira oli jättänyt autonsa penkille. Alkoholin välittäminen aboriginaaleille oli laitonta ja hänet tuomittiin kuudeksi kuukaudeksi vankilaan. Tuomio tosin muutettiin julkisen kohun jälkeen yhteiskuntapalveluksi. Namatjiraa vaivasi kuitenkin erään Iowan perheenjäsenen tekemä rituaalimurha, jossa uhria osoitetaan luunkappaleella ja kirotaan. Namatjira sai sydänkohtauksen vuonna 1956 ja joutui sairaalaan. Hän julkaisi vielä kolme maalausta ennen kuolemaansa vuonna 1959.

## Lähteet
* 
*
Rudolf Hauschka

**Rudolf Hauschka** (6. marraskuuta 1891 Wien, Itävalta – 28. joulukuuta 1969 Eckwälden, Länsi-Saksa) oli itävaltalainen kemisti. 

Hauschka opiskeli kemiaa ja lääketiedettä Wienissä ja Münchenissä vuosina 1908–1913. Oltuaan vuoden luonnontieteiden assistenttina hän saavutti tohtorin arvon. Ensimmäisen maailmansodan aikana Rudolf Hauschka toimi Itävallan armeijassa yliluutnanttina 1914–1918. Sodan jälkeen hän työskenteli Wienissä kemian- ja lääketieteen teollisuudessa pääkemistinä ja johtajana vuoteen 1925 saakka. Vuosina 1929–1935 Rudolf Hauschka työskenteli Sveitsissä Arlesheimissa Clinical-Therapeutic Institutessa, jonne hänet kutsui antroposofinen lääkäri Ita Wegman (1876–1943). Wegmanin ja Hauschkan tavoitteena oli kehittää luonnollinen lääkkeidenvalmistusmenetelmä, jossa ei tarvita säilöntäaineena alkoholia.

Hauschkan nimeä kantaa kosmetiikkasarja Dr. Hauschka, jota valmistaa myös antroposofisten lääkkeiden valmistajana tunnettu saksalainen lääketehdas Wala Heilmittel.

## Lähteet